**Fără tine**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fără tine

Când de tine m-apropi eu uit cine sunt,

Rămân agăţată-ntre cer şi pământ.

Îmi caut un sprijin sau poate-mi caut locul

Şi cred uneori că tu-mi eşti norocul.

Clădiri din betoane şi străzi nepavate

Mă fac să îmi car trecutul în spate.

Călău este timpul sau poate-i salvarea

Când peste trecut se-aşterne uitarea.

Mi-e greu fără tine sau poate mi-e bine

E tot ce mai pot să spun despre mine.

Mi-e greu fără tine, cum altfel să-mi fie

Şi mult mi-aş dori să ştiu cum ţi-e ţie.